Covid-19-statistieke: Net minder as 16 000 nuwe gevalleNet minder as 16 000 nuwe gevalle is aangemeld. (Foto: Twitter) Suid-Afrika se algehele getal positiewe Covid-19-gevalle het teen Vrydagaand op 2 269 179 gestaan nadat nog 15 939 nuwe gevalle van die virus bevestig is. Die algehele getal gevalle was Vrydag minder as ŉ dag tevore (16 435), maar is steeds meer as die gemiddelde getal nuwe gevalle oor die vorige sewe dae (15 928). In hierdie stadium is daar 193 338 aktiewe gevalle en die Nasionale Instituut vir Oordraagbare Siektes (Nios) sê die positiwiteitskoers staan tans op 29,5%. Dit is effe minder as ŉ dag tevore. Altesame 2 009 456 mense het tot dusver van die virus herstel. Nog 413 Covid-19-verwante sterftes is egter bevestig wat die sterftesyfer op 66 385 te staan bring. Daar is altesame 54 097 nuwe toetse vir die virus gedoen, meer as die helfte daarvan (54%) in die openbare sektor. Gauteng is tans verantwoordelik vir 38% van alle gevalle, gevolg deur die Wes-Kaap (19%), Limpopo (12%), Mpumalanga (9%), Noordwes (8%), die Oos-Kaap (5%), KwaZulu-Natal (4%), die Vrystaat (3%) en die Noord-Kaap (2%). Nog 714 mense is in hospitale landwyd opgeneem. Tans word 9 890 mense in private hospitale behandel en 7 180 mense in staatshospitale. Dit is ŉ totaal van 17 070. Net 169 079 mense is sedert die vorige dag se verslag teen Covid-19 ingeënt. In hierdie stadium het net meer as 5 miljoen van Suid-Afrika se algehele bevolking reeds die entstof ontvang.